Crita sambung (cerbung) yaiku sawijining crita kang kapacak kanthi sinambung ing majalah utawa medhia liyane. Hubungan kohesi ing cerbung asring migunakake titikan konjungsi. Maneka werna konjungsi digunakake, nanging panganggoning konjungsi kang ora trep bisa nyebabake pamaos kangelan anggone mahami teges kang pengin diwenehake dening panganggit. Masalah kang dirembug ing panaliten iki yaiku (1) jenis lan teges konjungsi kang digunakake ing crita sambung (cerbung) Baskara Muncar, lan (2) kepiye panganggo konjungsi kang trep lan panganggo konjungsi kang ora trep ing crita sambung (cerbung) Baskara Muncar. Panaliten iki nduweni ancas (1) nggambarake jenis lan teges konjungsi kang digunakake ing crita sambung (cerbung) Baskara Muncar, lan (2) nggambarake panganggo konjungsi kang trep lan panganggo konjungsi kang ora trep ing crita sambung (cerbung) Baskara Muncar. Pendhekatan teoretis ing panaliten iki migunakake pendhekatan analisis wacana, dene